Ο **Στέλιος Μαλακόπουλος** (Θεσσαλονίκη, 13 Σεπτεμβρίου 1996) είναι Έλληνας παγκόσμιος πρωταθλητής του στίβου, κάτοχος του παγκόσμιου ρεκόρ στο άλμα εις μήκος κατηγορίας Τ62, η οποία αφορά αθλητές που έχουν υποστεί διπλό ακρωτηριασμό κάτω από το γόνατο.

Προσωπικά στοιχεία - Σπουδές
----------------------------

Ο Στέλιος Μαλακόπουλος γεννήθηκε στη Θεσσαλονίκη και είναι γιος του Ιωάννη Μαλακόπουλου και της Ελευθερίας Ζιούτα.

Αποφοίτησε από το Κολλέγιο Ανατόλια και σπούδασε στο Τμήμα των Οικονομικών Επιστημών του Πανεπιστημίου Μακεδονίας (2015-2020), ενώ από το 2020 μέχρι σήμερα συνεχίζει τις σπουδές του στο Τμήμα της Νομικής Σχολής του Αριστοτελείου Πανεπιστημίου Θεσσαλονίκης.

Ασχολήθηκε με τον αθλητισμό και συγκεκριμένα με το μπάσκετ, παίζοντας στις ομάδες των ακαδημιών του Ηρακλή. Το 2015, όμως, είχε ένα πολύ σοβαρό τροχαίο ατύχημα, κατά το οποίο ακρωτηριάστηκε και στα δύο του πόδια. Ωστόσο, μετά από τρεις μήνες αποκατάστασης, κατάφερε να σταθεί με τη βοήθεια αθλητικών τεχνητών μελών και πάλι όρθιος.

Από μικρό παιδί το μεγαλύτερο πάθος του ήταν ο αθλητισμός. Σε καμία περίπτωση δεν ήθελε το τροχαίο ατύχημα να τον απομακρύνει από τα γήπεδα. Αντιμετώπισε την κατάσταση ως μια δεύτερη ευκαιρία που του έδωσε ο Θεός και θέλησε να κυνηγήσει τα όνειρα και τις φιλοδοξίες του.

Γι’ αυτόν τον λόγο δεν εγκατέλειψε τον αθλητισμό. Από το 2017 άρχισε να γυμνάζεται ως αθλητής στίβου σε παραολυμπιακό επίπεδο πλέον με τη βοήθεια αθλητικών τεχνητών μελών. Εντάχθηκε στον σύλλογο Α.Σ. ΑμεΑ *Ελπίδα* και είναι μέλος της Εθνικής Αθλητικής Ομοσπονδίας Ατόμων με Αναπηρίες.

Εκτός από πολυάριθμες αθλητικές διοργανώσεις, συμμετέχει ενεργά σε διάφορες κοινωνικές δράσεις πραγματοποιώντας επισκέψεις σε σχολεία και σειρά ομιλιών σε μαθητές και μαθήτριες κάθε ηλικίας.

Πρωταθλητισμός - Επαγγελματική σταδιοδρομία
-------------------------------------------

Οι πρώτες του διακρίσεις ήρθαν σε εθνικό επίπεδο στο Πανελλήνιο Πρωτάθλημα του 2017, όπου κατέκτησε δύο πρώτες θέσεις και σημείωσε δύο πανελλήνια ρεκόρ στα 100μ. και 200μ. ανδρών κατηγορίας Τ62. 

Το 2018 κατάφερε να εξασφαλίσει την πρόκρισή του για το Πανευρωπαϊκό Πρωτάθλημα στο Βερολίνο και την παράλληλη ένταξή του στην Εθνική ομάδα ΑμεΑ, μετά τις επιτυχημένες παρουσίες του σε διεθνείς αγώνες στο Ντουμπάι, στο Κραγκούγεβατς, στο Λεβερκούζεν και στο Βερολίνο, σημειώνοντας Πανελλήνια Ρεκόρ στα 100μ. 200μ. 400μ. και στο άλμα εις μήκος.

Στο Ευρωπαϊκό Πρωτάθλημα ΑμεΑ που διεξήχθη στο Βερολίνο στις 20-26 Αυγούστου 2018 κατέκτησε 2 μετάλλια, ένα ασημένιο στα 200μ. με πανελλήνιο ρεκόρ 24.43 και ένα χάλκινο στα 400μ με πανελλήνιο ρεκόρ 57.72. Στο άλμα εις μήκος αγωνίστηκε μαζί με την κατηγορία Τ64, και κατετάγη 5ος, ωστόσο ήταν ο πρώτος αθλητής από την κατηγορία Τ62 και κατέρριψε παγκόσμιο ρεκόρ στην κατηγορία αυτή.

Το 2019, στο 9th Sharjah International Open Athletics Meeting που φιλοξενήθηκε στα Ηνωμένα Αραβικά Εμιράτα, κατέκτησε την τρίτη θέση στα 100 μ. Τ62 με πανελλήνιο ρεκόρ 12.73. Επίσης την τρίτη θέση κατέκτησε στα 200 μ. T46/62/63 με 24.64. Παράλληλα, κατάφερε να κατακτήσει το ασημένιο μετάλλιο στη μικτή κατηγορία και να κάνει εκ νέου παγκόσμιο ρεκόρ στο άλμα εις μήκος με επίδοση 6,80 μέτρα, εξασφαλίζοντας έτσι την πρόκρισή του στο Παγκόσμιο Πρωτάθλημα. Αυτό διεξήχθη στις 10-16 Νοεμβρίου στο Ντουμπάι, όπου κατέκτησε την 5η θέση στα 400μ. και την 6η θέση στο άλμα εις μήκος μεικτών κατηγοριών (1η θέση στην κατηγορία του).

Στις 15 Φεβρουαρίου 2020, σε ημερίδα κλειστού στίβου του ΣΕΓΑΣ στη Θεσσαλονίκη, με επίδοση 7,10 μέτρα(παγκόσμιο ρεκόρ κλειστού στίβου), έγινε ο πρώτος αθλητής στην ιστορία που με διπλό ακρωτηριασμό ξεπέρασε τα 7 μέτρα στο άλμα εις μήκος.

Στις 3 Ιουλίου 2020 στον πρώτο του αγώνα, μετά την παύση αναστολής αθλητικών διοργανώσεων λόγω της πανδημίας covid-19, κατάφερε να καταρρίψει εκ νέου το παγκόσμιο ρεκόρ στο άλμα εις μήκος με επίδοση 6,87 μέτρα σε διεθνή αγώνα στο Βερολίνο.

Στις 5 Σεπτεμβρίου 2020, στο 16th International Golden Roof Challenge που διεξήχθη στο Ίνσμπρουκ της Αυστρίας, κατέρριψε και πάλι το παγκόσμιο ρεκόρ με 6,93 μ.

Τον Μάρτιο του 2021, σε ημερίδα στίβου στο Παγκρήτιο Στάδιο Ηρακλείου, αφιερωμένη στη μνήμη του τέως προέδρου της Εθνικής Αθλητικής Ομοσπονδίας Ατόμων με Αναπηρίες, Γιώργου Φουντουλάκη, ο Μαλακόπουλος κατέρριψε και πάλι το παγκόσμιο ρεκόρ, φτάνοντας για πρώτη φορά τα επτά μέτρα (7.00μ.) και με ευνοϊκό άνεμο μόλις +0,7.

Τον Ιούνιο του 2021, στο μίτινγκ του Φρεϊτάλ στη Γερμανία, κατέρριψε εκ νέου το παγκόσμιο ρεκόρ στην κατηγορία Τ62 με επίδοση 7,04.

Στους Θερινούς Παραολυμπιακούς Αγώνες 2020 στο Τόκιο, που διεξήχθησαν εξ αναβολής το 2021, ο Μαλακόπουλος κατέκτησε την 4η θέση στο άλμα εις μήκος Τ44/Τ62/Τ64, ισοφαρίζοντας όμως το παγκόσμιο ρεκόρ στην κατηγορία Τ62 με 7,04 μ.

Τιμητικές διακρίσεις
--------------------

Στις 28 Δεκεμβρίου 2020 αναδείχτηκε ως «Ο καλύτερος αθλητής με αναπηρία της χώρας για το 2020» συγκεντρώνοντας 31.331 ψήφους στην ψηφοφορία των Gazzetta Awards.

Παραπομπές
----------

1. ↑  «World Para Athletics Classification & Categories». *International Paralympic Committee* (στα Αγγλικά). Ανακτήθηκε στις 4 Σεπτεμβρίου 2021.
2. ↑  «Αθλητές». *eaom-amea.gr*. Ανακτήθηκε στις 4 Σεπτεμβρίου 2021.
3. ↑  «TEDxAUTH | BLOG». *www.tedxauth.com*. Αρχειοθετήθηκε από το πρωτότυπο στις 4 Σεπτεμβρίου 2021. Ανακτήθηκε στις 4 Σεπτεμβρίου 2021.
4. ↑  Malakopoulos, Stelios, *A Second Chance*, ανακτήθηκε στις 2021-09-04
5. ↑  «Mάθημα ζωής πήραν οι μαθητές του ΓΕΛ Κασσάνδρας από τον παραολυμπιονίκη Στέλιο Μαλακόπουλο». 21 Φεβρουαρίου 2020. Ανακτήθηκε στις 4 Σεπτεμβρίου 2021.
6. ↑  «Κολλέγιο Ανατόλια – Κολλέγιο Ψυχικού: Ο «οδικός χάρτης» μίας σημαντικής συνεργασίας - Anatolia College». *anatolia.edu.gr*. Ανακτήθηκε στις 4 Σεπτεμβρίου 2021.
7. ↑  «Μαλακόπουλος: «Δέχομαι κάποιος να είναι πιο ταλαντούχος, αλλά όχι να δ». *Α.Σ. ΜΑΚΕΔΟΝΙΚΟΣ*. 16 Φεβρουαρίου 2020. Ανακτήθηκε στις 4 Σεπτεμβρίου 2021.
8. ↑  «Κολέγιο «ΔΕΛΑΣΑΛ» – Συζητήσεις τη Δευτέρα | Cityportal.gr». 2 Δεκεμβρίου 2020. Ανακτήθηκε στις 4 Σεπτεμβρίου 2021.
9. ↑  «Berlin 2018 - Results». *International Paralympic Committee* (στα Αγγλικά). Ανακτήθηκε στις 4 Σεπτεμβρίου 2021.
10. ↑  ««Ασημένιος» πρωταθλητής Ευρώπης στα 200μ. ο Στέλιος Μαλακόπουλος». *eaom-amea.gr*. Ανακτήθηκε στις 4 Σεπτεμβρίου 2021.
11. ↑  «Berlin 2018 - Results». *International Paralympic Committee* (στα Αγγλικά). Ανακτήθηκε στις 4 Σεπτεμβρίου 2021.
12. ↑  «Ο Στέλιος Μαλακόπουλος κατέκτησε το χάλκινο μετάλλιο στα 400μ». *eaom-amea.gr*. Ανακτήθηκε στις 4 Σεπτεμβρίου 2021.
13. ↑  «Berlin 2018 - Results». *International Paralympic Committee* (στα Αγγλικά). Ανακτήθηκε στις 4 Σεπτεμβρίου 2021.
14. ↑  ΦλόγαSport (19 Φεβρουαρίου 2019). ««Ασημένιος» Στεφανουδάκης, χάλκινο ο Μαλακόπουλος». *FlogaSport*. Αρχειοθετήθηκε από το πρωτότυπο στις 4 Σεπτεμβρίου 2021. Ανακτήθηκε στις 4 Σεπτεμβρίου 2021.
15. 1 2 3   (PDF) .  Missing or empty `|title=` (βοήθεια)
16. ↑  «9th Sharjah International Open Athletics Meeting 2019: «Ασημένιος» ο Στεφανουδάκης στη σφαίρα, 3ος ο Μαλακόπουλος στα 200μ». *eaom-amea.gr*. Ανακτήθηκε στις 4 Σεπτεμβρίου 2021.
17. ↑  «9th Sharjah International Open Athletics Meeting: Ρεκόρ κόσμου ο Μαλακόπουλος στο μήκος, όριο για το παγκόσμιο στα 400μ. ο Σεβδικαλής». *eaom-amea.gr*. Ανακτήθηκε στις 4 Σεπτεμβρίου 2021.
18. ↑  «Dubai 2019 - Schedule & Results». *International Paralympic Committee* (στα Αγγλικά). Ανακτήθηκε στις 4 Σεπτεμβρίου 2021.
19. ↑  «Dubai 2019 - Schedule & Results». *International Paralympic Committee* (στα Αγγλικά). Ανακτήθηκε στις 4 Σεπτεμβρίου 2021.
20. ↑  «Ντουμπάι 2019: «Ασημένιος» πρωταθλητής κόσμου ο Μανώλης Στεφανουδάκης στον ακοντισμό». *eaom-amea.gr*. Ανακτήθηκε στις 4 Σεπτεμβρίου 2021.
21. ↑  «Συγκινεί ο Στέλιος Μαλακόπουλος: «Θα συνεχίσω μέχρι το σκάμμα να μην φθάνει πια…»». *Έθνος*. 18 Φεβρουαρίου 2020. Ανακτήθηκε στις 4 Σεπτεμβρίου 2021.
22. ↑  [www.segas.gr/files/2020/Results/thess\_15.2\_up.xls «ΣΕΓΑΣ, Ημερίδα κλειστού στίβου, Θεσσαλονίκη (15/2), Αποτελέσματα»] Check `|url=` value (βοήθεια).
23. ↑  «Στίβος ΑμεΑ: Παγκόσμιο ρεκόρ ο Στέλιος Μαλακόπουλος στο μήκος». *www.sport24.gr*. Ανακτήθηκε στις 4 Σεπτεμβρίου 2021.
24. ↑  «Μίτινγκ Βερολίνου: Παγκόσμιο ρεκόρ ο Μαλακόπουλος στο μήκος». *eaom-amea.gr*. Ανακτήθηκε στις 4 Σεπτεμβρίου 2021.
25. ↑  «Παγκόσμιο ρεκόρ ο Μαλακόπουλος στο Ίνσμπρουκ με 6.93μ». *eaom-amea.gr*. Ανακτήθηκε στις 4 Σεπτεμβρίου 2021.
26. ↑  «Innsbruck 2020». *Golden Fly Series* (στα Αγγλικά). Ανακτήθηκε στις 4 Σεπτεμβρίου 2021.
27. ↑  «16th International Golden Roof Challenge, Innsbruck 2020 results» (PDF).
28. ↑  «Τρία ρεκόρ κόσμου και δύο Ευρώπης στην ημερίδα στίβου στο Παγκρήτιο Στάδιο Ηρακλείου που ήταν αφιερωμένη στη μνήμη του Γιώργου Φουντουλάκη». *eaom-amea.gr*. Ανακτήθηκε στις 4 Σεπτεμβρίου 2021.
29. ↑  «Τρία ρεκόρ κόσμου και δύο Ευρώπης στο Παγκρήτιο». *Sportime*. Ανακτήθηκε στις 4 Σεπτεμβρίου 2021.
30. ↑  «Επέστρεψε με ρεκόρ κόσμου ο Μαλακόπουλος, 7.04μ. στο μίτινγκ του Φρεϊτάλ». *eaom-amea.gr*. Ανακτήθηκε στις 4 Σεπτεμβρίου 2021.
31. ↑  «World Para Athletics, World Records, created by IPC Sport Data Management System, Gender: Men, Event Type: Long Jump».
32. ↑  Sportsfeed. «ΤΟΚΙΟ 2020 – Παραολυμπιακοί: 4ος με παγκόσμιο ρεκόρ ο Μαλακόπουλος!». Ανακτήθηκε στις 4 Σεπτεμβρίου 2021.
33. ↑  «Στέλιος Μαλακόπουλος: Η τέχνη του να παίζεις καλά ένα άσχημο φύλλο! | Gazzetta». *www.gazzetta.gr*. Ανακτήθηκε στις 4 Σεπτεμβρίου 2021.